**Θέμα:**  Συμμετοχή σε διδακτορική έρευνα μέσω συμπλήρωσης ηλεκτρονικού ερωτηματολογίου για φοιτητές/τριες- **μέχρι τις 27/5/2018**

**ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΣ ΦΟΙΤΗΤΕΣ/ΤΡΙΕΣ**

**Οδηγίες για τη συμπλήρωση του ηλεκτρονικού ερωτηματολογίου**

      Αγαπητές φοιτήτριες, Αγαπητοί φοιτητές του μαθήματος "............................."

        Ο σκοπός της παρούσας εμπειρικής μελέτης που διεξάγεται στο πλαίσιο διδακτορικής  διατριβής, στο Τμήμα Ψυχολογίας του ΕΚΠΑ, είναι να μελετήσει τη συναισθηματική διαφοροποίηση και την ετοιμότητα των φοιτητών/τριών να πάρουν αποφάσεις σχετικά με τις επαγγελματικές τους επιλογές. Με το ερωτηματολόγιο αυτό επιδιώκεται η καταγραφή των δικών σας απόψεων σχετικά με το θέμα αυτό.

Δεν υπάρχουν σωστές και λανθασμένες απαντήσεις παρά μόνο ειλικρινείς και αυθόρμητες απαντήσεις, οι οποίες μας είναι πολύτιμες. Ο προβλεπόμενος χρόνος για την συμπλήρωση του ερωτηματολογίου είναι 25' .

**Το ερωτηματολόγιο είναι ανώνυμο**. Τα στοιχεία που θα προκύψουν είναι άκρως εμπιστευτικά, θα χρησιμοποιηθούν ομαδοποιημένα και όχι ατομικά, και μόνον για τους σκοπούς της συγκεκριμένης ερευνητικής προσπάθειας.

        Η συμμετοχή σας στην έρευνα κρίνεται ιδιαίτερα σημαντική. Θα συμβάλει ουσιαστικά και αποφασιστικά στην επίτευξη των σκοπών της παρούσας ερευνητικής προσπάθειας.  

        Για την συμπλήρωση του ερωτηματολογίου **παρακαλούμε συνδεθείτε με τον παρακάτω σύνδεσμο:**

[**http://tinyurl.com/oikostadiodromia**](http://tinyurl.com/oikostadiodromia)

**Παρακαλείσθε να συμπληρώσετε το ερωτηματολόγιο και στη συνέχεια να πατήσετε "Υποβολή" (Submit).**

**Σας ευχαριστούμε θερμά για τη συμβολή σας!!**